OpenLLM-France/wikimedia huggingface dataset:
# Ticiana Iturri

Ticiana Iturri Landajo (Portugalete, 1904ko uztailaren 10a - Bilbo, 1969ko martxoaren 5a), medikua, higienearen dibulgatzailea, haurdunaldian eta pediatrian espezialista. Bizkaiko Mediku Eskolako kide izan zen lehenengo emakumea da, 1932. urtean sartu zen, 553. zenbakiarekin.

## Biografia

Juan Iturri Astorkiza (Gamiz-Fika, 1871ko martxoaren 7) eta Ticiana Landajo Ugalde (Abando, 1872ko martxoaren 3) alaba zen. Ticianaren aitak Andaluziako meategi-lantegi batean lana lortu zuen eta familiarekin Lora del Ríora bizitzera joan ziren. Juan Iturrik Sevillan lantegi bat sortu zuen. Sevillan Ticianak batxilergoa egin zuen, San Isidoro institutuan; ikastetxe berean Severo Ochoa ezagutu zuen. Hala ere, udaoro familia Sopelara itzultzen zen non haien etxea "Sevillatarren etxea" bezala ezagutzen zen.
Medikuntza ikasketak Madrilen burutu zituen, San Carlos Fakultatean; espezialitatea Instituto Rubion egin zuen eta kontsulta ireki zuen, Claudio Coello 97. zenbakian. Halaber, Puerikultura Eskola Nazionalean lanean zegoen eta tesia egin zuen, 1928an. Oposaketak atera zituen eta Bilbon eman zioten plaza. Bilbon, Foruen kaleko 2an kontsulta ireki zuen. Handik gutxira Begoñan haurdunei laguntzeko klinika bat ireki zuen. Halaber, artikuluak eta hitzaldiak idazten zituen.
Garaiko Bilbon jende askok emakume bat mediku lanean ez zuen begi onez ikusten. 1935an Ticiana salatua izan zen, titulu gabe aritzeagatik, eta beste gezur asko zabaldu ziren. Salaketa aurkeztu zuena Carlos Mendaza Amategiko burua izan zen.
Gerra aurretik Emakume Abertzale Batza taldearekin lotura estua izan zuen eta Bidebarrieta kalean antolatu zen Erizaintza Eskolan klaseak eman zituen. Gerrarekin haren ahizpa, Maria Begoña Iturri haur talde batekin Erresuma Batura joan zen. Bueltan frankistek zigortua izan zen eta Cuencako herri batera bi urtez deserriratua. Han berriro bere ikasketak errepikatu behar izan zituen eta erizain titulua lortu zuen. Bilbon bueltan Ticianaren kolaboratzailea izango zen.
Gerra ondoren Ticianak Bilboko Puerikultura eta Amatasunaren Eskolan lanean jarraitu zuen. Ginekologia alorrean ere aritu zen Gizarte segurantzan non 1955ean plaza eskuratu zuen.

## Ideologia

Neurri handi batean Ticiana emakumearen arazo medikuez kezkatu zen eta bizitza osoan lan horri ekin zion. Bereziki ezkondu gabeko amen defentsan aritu zen.

## Doktorego tesia

Acción de algunos galactogogos. Madril, 1928.

## Erreferentziak

* 1 2 3 Larrinaga, Zihara Jainaga. «Bilbo egin zuten hamar emakume» Berria (Noiz kontsultatua: 2020-11-04).
* ↑ «Iragarkia» ABC 1927/11/27.
* ↑ Gondra, Juan. (2017ko apirila). «La primera médica de Bizkaia, Ticiana Iturri Landajo» Bilbao: 38..
* ↑ Ibidem.

## Kanpo estekak

* (Gaztelaniaz):Bizkaiko Medikuen Elkargoaren omenaldia.
* Datuak: Q29413891
# Ticinella

Ticinella Rotaliporoidea superfamiliako generoetako bat da. Familiako ezaugarriak ditu eta gainera honako hauek:
* Oskol trokoespiral baxua.
* Ganbera globulotsuak
* Irekidura erreliktu unbilikalak.
Albiarretik Zenomaniarrera arte bizi izan ziren.

## Erreferentziak

* MICROPALEONTOLOGIA. Molina, Eustoquio - 2º ed. Zaragoza: Prensas Universitarias de Zaragoza, 2004.

## Ikus, gainera

* Rotaliporoidea
* Globigerinina
* Foraminifero
* Datuak: Q9087541
* Espezieak: Ticinella
# Ticino (ibaia)

Tesino edo Ticino (italieraz: Ticino; frantsesez eta alemanez: Tessin; lombardieraz Tisin, Tesìn edo Tzìch; latinez: Ticinus) Suitza hegoaldeko eta Italia iparraldeko ibaia eta Po ibaiaren adar nagusia da.
Italiako zazpigarren ibai luzeena da (248 km). Arroak 7.228 km²ko azalera hartzen du, eta batez besteko emaria 350 m³/s da. Italiako bigarren ibairik emaritsuena da.

## Geografia

Ticino ibaia Suitzako Passo della Novenan (alemanez Nufenenpass) jaiotzen da, San Gotardo mendigunean, Valais kantonamendua eta Ticino kantonamenduaren mugan.
Suitzako Val Bedretto, Leventina eta Riviera haranak eta Magadinoko ordokia zeharkatu ostean Maggiore aintziran isurtzen da. Handik irteten delarik Italiako Padanar ordokian zehar igarotzen da. Azkenik, Paviatik pasatu eta beheraxeago, Po ibaira isurtzen da.
Italian Varese, Novara, Milan eta Paviako probintziak igarotzen ditu.

### Zeharkatzen dituen hiriak

* Suitzan: Bedretto, Airolo eta Bellinzona.
* Italian: Stresa, Vigevano eta Pavia.

## Ekonomia

Suitzan Ticino ibaia energia elektriko iturri garrantzitsua da, bere emariaren batez bestekoa 350 m³/s baita. Italian ureztaketarako erabiltzen da, batez ere.

## Ingurune

Italiako ibilbidean, ibaiak bi natura-parke igarotzen ditu, Europako ibai-parke handiena osatuz. Natura-parkeak hauek dira:
* Parco Lombardo della Valle del Ticino, 1974 urtean sortua, eta 91.140 ha dituena.
* Parco piemontese della valle del Ticino, 1978 urtean sortua, eta 6.250 ha dituena.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* (Italieraz) Parco piemontese della valle del Ticino
* (Italieraz) Parco lombardo della valle del Ticino
* (Italieraz) Festival del Tesino
* Datuak: Q14366
* Multimedia: Ticino river / Q14366
# Tichý Potok

Tichý Potok Eslovakiako udalerri bat da, Sabinoveko barrutian kokatuta. 62,60 km²ko azalera du eta 329 biztanle 2017ko datuen arabera.

## Historia

Idatzizko lehen aipamena 1427. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q681170
* Multimedia: Tichý Potok / Q681170
# Ticino

    Artikulu hau kantonamenduari buruzkoa da; ibaia gaitzat duena beste hau da: «Ticino (ibaia)»
Ticino (alemanez Tessin) Suitzako hegoaldean dagoen kantonamendua da, italierazko hiztunak nagusi dituena. Hiriburua Bellinzona da.
Alpe mendiek hartzen dute kantonamendua eta, San Gotardoko tunelari esker (28 km), Italiaren eta Suitzaren arteko komunikabide garrantzitsuenetako bat da. Iparraldea oso menditsua da eta hegoaldean, zelaiagoa eta epelagoa baita, bizi dira ia biztanle gehienak. Ticino ibaia igarotzen da handik, eta hego eta hego-mendebaldeko eskualdeetan Luganoko eta Maggiore aintzirak daude. Laborantza (garia, garagarra, patatak, fruitu arbolak, tabakoa, mahatsa), abere hazkuntza (behi azienda) eta turismoa dira ekonomia jarduera nagusiak.

## Geografia
### Mugakideak

Iparraldean Uri eta Grisonia kantonamenduak, hegoaldean Lonbardia (Italia), ekialdean Grisonia eta Lonbardia berriro eta mendebaldean Piemonte (Italia) eta Valais kantonamendua mugakide ditu.

### Barrutiak
## Barrutiak

Ticino kantonamendua ondorengo barrutiek osatzen dute:
Bellinzona barrutia Blenio barrutia Leventina barrutia Locarno barrutia Lugano barrutia Mendrisio District $^{(en)}$ Riviera District $^{(en)}$ Vallemaggia barrutia

### Hiri nagusiak

* Ascona
* Chiasso
* Bellinzona (kantonamenduren hiriburua)
* Locarno
* Lugano (hiri handiena)

## Historia

Milango dukearen mende zegoen XIII. mendean baina suitzarrek konkistatu zuten 1403-1516 urteetan. 1803. urtean bihurtu zen kantonamendu.

## Ikus, gainera

* Ticinoko udalerrien zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Italieraz) Webgune ofiziala
* Datuak: Q12724
* Multimedia: Canton of Ticino / Q12724
# Ticineto

Ticineto Italiako udalerri bat da. Alessandriako probintzian kokatuta dago, Piemonte eskualdean. 1.315 biztanle ditu, 8,09 kilometro koadroko azaleran banatuta.

## Mugakideak

Ticinetok honako udalerri hauekin egiten du muga:
Borgo San Martino Frassineto Po Pomaro Monferrato Valmacca

## Kanpo estekak

* Datuak: Q17685
* Multimedia: Ticineto / Q17685
# The Rookie (1990eko filma)

The Rookie (euskaraz Hasiberria) 1990eko Clint Eastwood estatubatuar zinema zuzendari eta aktoreak zuzendu eta antzeztutako polizia film bat da. Berak, Raul Julia, Sonia Braga, Lara Flynn Boyle eta Tom Skerritt aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Nivk Pulovski (Clint Eastwood) Los Angeles hiriko polizia beterano eta odolbero bat da. Aldiz, David Ackerman (Charlie Sheen) polizia hasiberri eta zalantzatia. Nahiz eta nortasun ezberdineko gizasemeak izan, Pulovskiren kolaboratzaile baten hiltzaileak (Raúl Juliá eta Sônia Braga) atzemateko biek elkarrekin lan egin beharko dute. Hiltzaile hauek luxuzko autoak lapurtu eta berriz ere saltzen dituen gaizkile talde boteretsu bateko kideak dira.

## Aktoreak

* Clint Eastwood: Nick Pulovski
* Charlie Sheen: David Ackerman
* Raúl Juliá: Strom
* Sônia Braga: Liesl
* Tom Skerritt: Eugene Ackerman
* Lara Flynn Boyle: Sarah
* Pepe Serna: Raymond Garcia tenientea
* Marco Rodriguez: Loco Martinez
* Xander Berkeley: Blackwell
* Roberta Vasquez: Heather Torres
* Hal Williams: Powell

## Kanpo estekak

* The Rookie filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q375186
# The Roots of Heaven (filma)

The Roots of Heaven (euskaraz Zeruaren Erroak) 1958ko John Huston estatubatuar zinema zuzendariak zuzendutako abentura film bat da. 1956ko Romain Gary frantziar idazlearen Les racines du ciel eleberrian oinarritua dago.Errol Flynn, Juliette Gréco, Trevor Howard, Eddie Albert, Orson Welles, Paul Lukas, Herbert Lom eta Gregoire Aslan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Morel (Howard Trevor) Ekuatore Afrika Frantsesara elefanteen ehiza geldiarazteko asmoz joan den abenturazale bat da. Horretarako, bertakoen laguntza du, bai eta Minna (Juliette Gréco), gau klub bateko jabea eta zoritxarrean eroritako Forsythe (Errol Flynn) britainiar militarraren babesa ere izango du. Baina era berean, aurkako interesak dituzten jendeari ere aurre egin beharko die.

## Aktoreak

* Errol Flynn; Forsythe maiorra
* Juliette Gréco: Minna
* Trevor Howard: Morel
* Eddie Albert: Abe Fields
* Orson Welles: Cy Sedgewick
* Paul Lukas: Saint Denis
* Herbert Lom: Orsini
* Gregoire Aslan: Habib
* André Luguet: Gobernadorea
* Edric Connor: Waitari
* Oliver Hussenot: Baroia
* Pierre Dudan: Scholscher maiorra
* Marc Doelnitz: De Vries
* Dan Jackson: Madjumba
* Maurice Cannon: Haas
* Jacques Marin; Cerisot
* Alain Saury: A.D.C.
* Francis de Wolff: Aita Fargue
* Frederick Ledebur: Peer Qvist
* Jacqueline Fogt: Madam Orsini

## Kanpo estekak

* IMDBko fitxa irakurgai (Ingelesez)
* Datuak: Q304609
# The Romanoffs

The Romanoffs Matthew Weinerrek 2018an Amazon Videorentzat sortu zuen telesail antologikoa da.

## Sinopsia

Oharra: Atal honek istorio osoa edo amaiera argitzen du.
Bere zortzi atalek ez dute elkarren artean ageriko lotura narratiborik. Abiapuntua dute lokarri, protagonista denek baitute euren burua 300 urtez Errusiako erregetza gidatu zuen Romanov familia inperialaren ondorengotzat.

## Atalak eta aktore nagusiak
### "The Violet Hour"

* Aaron Eckhart: Greg Moffat
* Marthe Keller: Anushka La Charnay
* Louise Bourgoin: Sophie
* Inès Melab: Hajar
* Darina Al Joundi: Raha Azim
* Vernon Dobtcheff: M. Audran
* Laurent Bateau: Denis

### "The Royal We"

* Corey Stoll: Michael Romanoff
* Kerry Bishé: Shelly Romanoff
* Janet Montgomery: Michelle Westbrook
* Noah Wyle: Ivan Novak
* Braeden Lemasters: Andrew
* Arlene Duncan: Prosecutor Dion
* James Naughton: Dmitri
* Elva Mai Hoover: June

### "House of Special Purpose"

* Christina Hendricks: Olivia Rogers
* Jack Huston: Samuel Ryan
* Paul Reiser: Bob Isaacson
* Isabelle Huppert: Jacqueline Gerard
* Mike Doyle: Brian Norris
* JJ Feild: Jack
* Mark Valley: Steve Lewis
* Evgenia Brik: Katrina
* Morten Suurballe: Max Gruber
* Ivan G'Vera: Lalzo Barta
* Goran Navojec: Karl

### "Expectation"

* Amanda Peet: Olivia Wells
* John Slattery: Daniel Reese
* Emily Rudd: Ella Hopkins
* Jon Tenney: Peter Ford
* Mary Kay Place: Marilyn Hopkins
* Michael O’Neill: Ron Hopkins

### "Bright and High Circle"

* Diane Lane: Katherine Ford
* Ron Livingston: Alex Myers
* Andrew Rannells: David Patton
* Cara Buono: Debbie Newman
* Nicole Ari Parker: Cheryl Gowans

### "Panorama"

* Juan Pablo Castañeda: Abel
* Radha Mitchell: Victoria Hayward
* Griffin Dunne: Frank Shefflied
* David Sutcliffe: Phillip Hayward

### "End of the Line"

* Kathryn Hahn: Anka
* Jay R. Ferguson: Joe Garner
* Annet Mahendru: Elena Evanovich
* Clea Duvall: Patricia Callahan

### "The One That Holds Everything"

* Hugh Skinner: Simon Burrows
* Adèle Anderson: Candace
* Hera Hilmar: Ondine
* Ben Miles

## Erreferentziak

* ↑ «Inperioa, gainbehera eta bizi berria» Berria 2018-10-20 CC BY-SA 4.0 lizentziapean.

## Kanpo estekak

* Datuak: Q46031730
# The Rose Tattoo (filma)

The Rose Tattoo 1955eko Daniel Mann estatubatuar zinema zuzendariaren komedia dramatiko film bat da. Tennessee Williams antzerkigilearen izenburu berdineko antzezlanean oinarritua dago. Anna Magnani, Burt Lancaster, Marisa Pavan eta Jo Van Fleet aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Serafina Delle Rose (Anna Magnani), AEBetako Hegoaldean bizi den siziliar jatorriko emakume grinatsua, bere senar hilaren oroitzarako bizi da. Baina egun batean kamioilari zakar bat (Burt Lancaster) ezagutzeak bizitza aldatzen dio.

## Aktoreak

* Anna Magnani: Serafina Delle Rose
* Burt Lancaster: Alvaro Mangiacavallo
* Marisa Pavan: Rosa Delle Rose
* Ben Cooper: Jack Hunter marinela
* Virginia Grey: Estelle Hohengarten
* Jo Van Fleet: Bessie
* Sandro Giglio: Aita De Leo
* Mimi Aguglia: Assunta
* Florence Sundstrom: Flora

## Kanpo estekak

* The Rose Tattoo filmaren IMDBko fitxa irakurgai (Ingelesez)
* Datuak: Q634694
# The Rock (filma)

The Rock (euskaraz Harkaitza) 1996ko Michael Bay estatubatuar zinema zuzendariak zuzendutako akziozko thriller film bat da. Sean Connery, Nicolas Cage, Ed Harris, William Forsythe eta Michael Biehn aktoreek antzeztu zuten.
Soinu onenaren Oscar Sariaren izendapena jaso zuen (Kevin O'Connell, Greg P. Russell eta Keith A. Wester).

## Argumentua

Oharra: Atal honek istorio osoa edo amaiera argitzen du.
Francis Hummelek (Ed Harris) AEBetako Gobernuak misio sekretuetan hildako soldaduen familiei kalte ordainak eman diezaizkion lortu nahi du. Gas pozoitsudun 16 misil ohostu ondoren, Alcatrazeko kartzela bereganatu eta bertatik San Frantzisko hirira misilak jaurtikitzeko mehatxua luzatuko du. Larrialdi hau konpondu asmoz, FBIak arma biologikoetan aditua eta espetxe horretatik ihes egin duen preso bakarrari laguntza eskatuko dio, John Mason (Sean Connery) britainiar agente ohia.

## Aktoreak

* Sean Connery: John Patrick Mason
* Nicolas Cage: Stanley Goodspeed doktorea
* Ed Harris: Francis X. Hummel jenerala
* John Spencer: Womack, FBIko zuzendaira
* David Morse: Tom Baxter alkatea
* William Forsythe: Ernest Paxton
* Michael Biehn: Anderson komandantea
* Vanessa Marcil: Carla Pestalozzi
* John C. McGinley: Hendrix, Itsas Armadako kapitaina
* Gregory Sporleder: Frye kapitaina
* Tony Todd: Darrow kapitaina
* Bokeem Woodbine: Crisp sarjentua
* Jim Maniaci:Scarpetti soldadua
* Danny Nucci: Shepard tenientea
* Claire Forlani: Jade Angelou
* James Caviezel: Pilotua
* Philip Baker Hall: Buruzagia
* Stuart Wilson: Kramer jenerala

## Kanpo estekak

* The Rock filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q216720
# The Romantic Englishwoman

The Romantic Englishwoman 1975eko Joseph Losey estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Blokeatuta dagoen idazle bat gidoi bat aurrera ateratzeko ahaleginetan da; bien bitartean, emazteak amodiozko harreman bat hasiko du poeta dela dioen alemaniar gazte batekin.

## Aktoreak

* Glenda Jackson - Elizabeth Fielding
* Michael Caine - Lewis Fielding
* Helmut Berger - Thomas
* Michael Lonsdale - Swan
* Béatrice Romand - Catherine
* Kate Nelligan - Isabel
* Nathalie Delon - Miranda
* Reinhard Kolldehoff - Herman
* Anna Steele - Annie
* Marcus Richardson - David
* Julie Peasgood - New Nanny
* Frankie Jordan - supermerkatuko langilea
* Tom Chatto - auzokidea
* Frances Tomelty - Aireportuko dendaria

## Erreferentziak

* ↑ www.sansebastianfestival.com

## Kanpo estekak

* Datuak: Q1219179
# The Ronettes

The Ronettes estatubatuar nesken talde bokala izan ziren, Spanish Harlem New Yorkeko auzoan sortua. Taldea osatu zuten Veronica Bennettek (geroago Ronnie Spector izenarekin ezaguna, ahots nagusia), Estelle Bennett aurrekoaren ahizpa nagusiak eta Nedra Talley lehengusinak.

## Ibilbidea

Nerabeak zirenetik elkarrekin abesten zuten, lehenbizi "The Darling Sisters" izenarekin aritu zirelarik. Colpix Records-ekin 1961ean sinatu zuten lehen diskoa egiteko, baina 1963ko martxoan Phil Spectorren Philles Records-era joan ziren eta "The Ronettes" izena hartu zuten.
Urte gutxi batzuetan arrakasta handiak lortu zituzten, hala nola " Be My Baby ", " Baby, I Love You ", eta " Walking in the Rain " daude. 1964an taldeak bere estudioko album bakarra kaleratu zuen, Presenting the Fabulous Ronettes Featuring Veronica.
Taldearen ibilbidean Phil Spectorrek eragin izugarria izan zuen. Veronica Bennettekin ezkondu zen, eta emazteak Ronnie Spector hartu zuen. Baina Phil senar abusatzaile bat zen, eta horrek taldearen desegitean eragin zuen, eta Ronnie Spector emazteak bere amaren laguntzarekin ihes egin behar izan zuen etxetik.

## Erreferentziak

* ↑ Spector, Ronnie. (2004). Be my baby : how I survived mascara, miniskirts, and madness, or my life as a fabulous Ronette. New American Library ISBN 0-451-41153-6. PMC 55520372. (Noiz kontsultatua: 2021-02-12).
* ↑ (Ingelesez) «Ronnie Spector interview: 'The more Phil tried to destroy me, the stronger I got'» The Telegraph (Noiz kontsultatua: 2021-02-12).

## Kanpo estekak

* The Ronettes eta Be my baby, 1963ko telebistako agerpen batean.
* Datuak: Q530886
* Multimedia: The Ronettes / Q530886
# The Rocky Horror Picture Show

The Rocky Horror Picture Show (euskaraz The Rocky Horror Picture Show) 1975eko Jim Sharman estatubatuar zinema zuzendariaren musikal film bat da. Richard O'Brien aktore eta gidoigilearen The Rocky Horror Show musikalean oinarritua dago. Bertan, Tim Curry, Susan Sarandon eta Barry Bostwick aktoreek antzeztu zuten.
Estreinatu eta denbora gutxira kultuzko filma bilakatu eta zinemaren historiara igaro zen, gaur egun arte eta batez ere anglosaxoi munduan zinema areto eta antzoki ugaritan antolatutako ikuskizun eta festetan pantailaratu izan ohi delarik, bertaratzen diren ugari filmeko pertsonaien gisa mozorrotuak agertuz, bai eta soinu bandako abestiak abestuz ere, batez ere Science Fiction Double Feature ("Zientzia-Fikziozko Saio Bikoitza") abestia.

## Argumentua

Oharra: Atal honek istorio osoa edo amaiera argitzen du.
Neska-mutil bikote bat (Barry Bostwick eta Susan Sarandon) euren adiskide batzuen ezkontzatik itzultzean ekaitz bortitz batek harrapatu eta haien autoa matxuratzean gaztelu batean ostatu hartzen dute. Gaztelu hau Frank-N-Furter doktorearen jabetza da, Frankestein moduko izaki baten sorkuntzan buru-belarri dabilen zientzialari bat. Bestalde, gazteluan Urteroko Transilvaniar Topaketa ospatzera doa. Bikote gazte eta xaloak oraindik ez da jabetzen bizi behar dituen gertakizun esperientzia berriak zein izango diren...

## Aktoreak

* Tim Curry: Frank-N-Furter doktorea (zientzialaria)
* Susan Sarandon: Janet Weiss (heroia)
* Barry Bostwick: Brad Majors (heroia)
* Richard O'Brien: Riff Raff (morroia)
* Patricia Quinn: Magenta (neskamea)
* Nell Campbell: Columbia (groupiea)
* Jonathan Adams: Everett v. Scott doktorea (zientzialari arerioa)
* Peter Hinwood: Rocky Horror (sorkuntza)
* Meat Loaf: Eddie (aktore-multzoko mutila)
* Charles Gray: kriminologoa (aditua)

## Kanpo estekak

* The Rocky Horror Picture Show filmaren webgunea (Ingelesez)
* The Rocky Horror Picture Show filmaren IMDBko fitxa irakurgai (Ingelesez)
* Datuak: Q751921
* Multimedia: The Rocky Horror Picture Show / Q751921
# Thomas Moran

Thomas Moran (Bolton, Lancashire, 1837ko otsailaren 12a - Santa Barbara, 1926ko abuztuaren 25a) Hudson Ibaiaren Eskolako margolari estatubatuarra izan zen.
Filadelfiako grabatu tailer batean hasi zuen bere ibilbide artistikoa, ikasle gisa. Herriko pintoreekin ere ikasi zuen. Ilustratzaile lanetan aritu zen Scribner's Monthly aldizkarian eta 1860ko hamarkadaren amaieran ilustratzaile buru bihurtu zen.
Estatu Batuetako paisajista nabarmenetako bat izan zen, batez ere Amerikar Mendebaldekoa. Mendi Harritsuetan margotu zuen batez ere, eta Yellowstonen gaineko margolanarik gabe, parke nazional gisa sailkatu zuten.

## Iruditegia

* Grand Canyon of the Colorado River
* Under the Trees, 1865
* Yellowstone Canyon, 1872
* The Grand Canyon of the Yellowstone, Smithsonian American Art Museum
* Colburn's Butte, South Utah, 1873, Metropolitan Museum of Art.
* Mosquito Trail, 1874
* The Golden Hour, 1875
* Shoshone Falls, Idaho, ca. 1875
* Green River, Wyoming (1878), Crystal Bridges Museum of American Art.
* Mist in Kanab Canyon, Utah, 1892
* Venice: The Lagoon Looking toward Santa Maria della Salute, 1894, Princeton University Art Museum
* Shoshone Falls on the Snake River (1900), Gilcrease Museum, Tulsa, OK.
* Thomas Moran, Cliffs of Green River, 1874, Amon Carter Museum of American Art
* Grand Canyon of Yellow Stone (1904), Honolulu Museum of Art.
* Sunset at Sea , ca. 1906
* An angry sea (1887), Philbrook Museum, Tulsa OK

## Kanpo estekak

* Datuak: Q983441
* Multimedia: Thomas Moran / Q983441
# Thomas N'Kono

Thomas 'Tommy' N'Kono (Dizangue, Kamerun, 1956ko uztailaren 20a), kamerundar futbol atezain bat da. 1980ko hamarkadan RCD Espanyol taldean asko nabarmendu zen, talde horretan 300dik gora partidu jokatuz.
* Datuak: Q166844
* Multimedia: Thomas Nkono / Q166844
# Thomas Moren erretratua (Holbein)

Thomas Moren erretratua, Thomas More ingeles teologo, politikari, humanista eta idazlearen erretratu bat da. 1527an Hans Holbein Gazteak margotu zuen. 74,9 × 60,3 cm neurritako olio-pintura bat da. Gaur egun, New York hiriko Frick Bilduman ikusgai dago.

## Kanpo estekak

* Datuak: Q5296650
* Multimedia: Thomas More by Holbein der Jüngere in the Frick Collection / Q5296650
# Thomas Muster

Thomas Muster (Leibnitz, 1967ko urriaren 2a) austriar tenislari ohia da. Buztineko erregea bezala ezagututa, Roland Garros finala irabazi zion Michael Changi 1995ean. Gainera zortzi Masters 1000 irabazi zituen.
* Datuak: Q219966
* Multimedia: Thomas Muster / Q219966
# Thomas Murray

Thomas "Tom" Murray (Blenheim, 1994ko apirilaren 5ean jaioa) arraunketan lehiatzen duen Zeelanda Berriko arraunlaria da. 2020ko Udako Olinpiar Jokoetan esku hartu zuen, zortzikoan urrezko domina lortuz. Taldea Thomas Murrayk berak, Thomas Mackintoshek, Hamish Bondek, Michael Brakek, Daniel Williamsonek, Phillip Wilsonek, Shaun Kirkhamek, Matt MacDonaldek eta Sam Bosworthek osatzen zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |
| 2024 | Paris | 02 ! | Lemazain gabeko laukoa |
| Munduko arraunketa Txapelketa ||||
| Urtea | Lekua | Domina | Kategoria |
| 2017 | Sarasota (Florida) Estatu Batuak | 03 ! | Lemazain gabeko bikoa |
| 2019 | Ottensheim Austria | 02 ! | Lemazain gabeko bikoa |

## Erreferentziak

* ↑ "Thomas Murray" olimpedia.org (Ingelesez)
* ↑ "Thomas Murray" FISAren datu-basea (Ingelesez)
* Datuak: Q25345873
* Multimedia: Tom Murray (New Zealand rower) / Q25345873